Na madrugada de San Xuan, cuandu el Sol sal baillando pel horizonte, xuega un papel mui importante la recoyida de la flor del agua, que ye la rosada dexada polos     ventolinos , y a la cual se-y atribuyen propiedades máxiques y curatives. NAsturies esiste una espresión que ye la de llavase cola flor del agua y que ye revolcase desnudu sobre la yerba pa impregnase así de la rosada bendita: Trátase duna costume ancestral que ye necesariu siguir pues  conozse el casu dun pastor al cual varies encantaes no-y regalaron una vaca por nun habese llavao esa nueche. Córtense tamién les flores de sabugu y colóquense na ventana pa que reciban la bendición del Santu, anque ye necesariu retiralo enantes de que salga el Sol, pues de lo contrariu esapareceríen del sabugu toles sos máxiques virtúes.